Nedelino katastrofa

Nedelino katastrofa – 1960 m. spalio 24 d. Baikonuro kosmodrome įvykęs tarpkontinentinės balistinės raketos R-16 sprogimas. Sprogimo ir po to kilusio gaisro metu žuvo 126 žmonės, tarp jų TSRS strateginės paskirties raketinės kariuomenės vadas maršalas Mitrofanas Nedelinas.

Katastrofa įvyko likus pusei valandos iki bandomojo raketos starto. Dėl saugumo taisyklių pažeidimo įsijungė raketos antrosios pakopos variklis. Įkaitusių išmetamųjų dujų srovė pradegino pirmosios pakopos kuro bakus, o tada užsidegęs kuras užliejo starto aikštelę.Baikonūre prisiminta didžiausia istorijoje raketinės technikos katastrofa (www.technologijos.lt)

Ši katastrofa laikoma stambiausia visoje kosmoso užkariavimo istorijoje. Beveik 30 metų Tarybų Sąjungoje žinios apie šį įvykį buvo įslaptintos.Россия вспоминает о случившейся 50 лет назад катастрофе на космодроме (inosmi.ru) Maršalo M. Nedelino palaikai atpažinti pagal munduro sagą. Oficialiai skelbta, kad jis žuvo lėktuvo katastrofoje.

Raketos konstruktorius M. Jangelis likus kelioms minutėms iki sprogimo iš starto aikštelės išėjo parūkyti ir liko gyvas.

 Nuorodos 
 Filmuoti katastrofos kadrai
 Filmas „Diena, kai nestartuoja raketos“
 Filmas „Kremliaus laidotuvės. Mitrofanas Nedelinas“

 Šaltiniai 

Kategorija:Katastrofos
Kategorija:Kosmonautika